รมว.คมนาคม แจงสภากรณีส่วนต่อขยายท่าอากาศยานสุวรรณภูมิ ระบุ เป็นไปตามแผนเดิมเพื่อรองรับจำนวนผู้โดยสารที่เพิ่มขึ้น
รมว.คมนาคม แจงสภากรณีส่วนต่อขยายท่าอากาศยานสุวรรณภูมิ ระบุ เป็นไปตามแผนเดิมเพื่อรองรับจำนวนผู้โดยสารที่เพิ่มขึ้นนายศักดิ์สยาม ชิดชอบ รัฐมนตรีว่าการกระทรวงคมนาคม กล่าวชี้แจงต่อสภาผู้แทนราษฎร ในญัตติอภิปรายไม่ไว้วางใจ เกี่ยวกับกระทรวงคมนาคม เรื่อง ส่วนต่อขยายท่าอากาศยานสุวรรณภูมิ ว่า มีความจำเป็นตามแผนแม่บทสุวรรณภูมิ ที่รองรับผู้โดยสารได้เพียง 45 ล้านคนต่อปี แต่มีผู้โดยสารใช้บริการมากกว่า 64 ล้านคนต่อปี แต่การดำเนินการตามแผนมีความล่าช้า เป็นปัญหาประเทศซึ่งนายกรัฐมนตรีสั่งปรับปรุง ไม่ว่าจะเรื่องสิ่งแวดล้อมและการขออนุมัติต่างๆ ซึ่งหากไม่ปรับแผนก็จะทำให้การรองรับผู้โดยสารที่เพิ่มขึ้นมาไม่ทัน ซึ่งการเปลี่ยนแปลงดังกล่าวมีการดำเนินการรับฟังความคิดเห็นจากทุกฝ่าย ส่วนข้อสงสัยว่าการใช้งบประมาณมากกว่าการก่อสร้างแผนการก่อสร้างที่ 2 กับ 3 นั้นระบุ หากดำเนินการก่อสร้างแค่การก่อสร้างที่ 2 กับ 3 จะไม่พอสำหรับเป้าหมายรองรับผู้โดยสารต่างประเทศปีละ 150 ล้านคน สำหรับประเด็นวงเงินลงทุนทำไมไม่ใช่ 4.2 หมื่นล้านบาทนั้น ถ้าผ่านคณะรัฐมนตรี จะใช้เพียง 41,261 ล้านบาท  แต่ตัวเลขที่นำมาอภิปราย 45,520 ล้านบาท เป็นตัวเลขที่ใช้คำนวณผลตอบแทนการลงทุน ไม่ใช่ตัวเลขที่คุยใน ครม.ส่วนผลกระทบต่อการจราจร จากการก่อสร้างมอเตอร์เวย์และรถไฟความเร็วสูง ระบุได้มีการศึกษาเรื่องของมอเตอร์เวย์ มาตั้งแต่ปี 2551 แล้ว และในปี 2557 มีการตั้งงบประมาณเพื่อมุ่งเน้นระบายการจราจรด้านตะวันออก